Ыытыллар кылаас: 1

Буолар күнэ: Кулун тутар 2 күнэ.

Темата: «Букубаар, баһыыба!»

**Сыала-соруга:**

-Дорҕооннору, буукубалары хатылааһын, билиилэрин хаҥатыы, эбии билэргэ туһаайыы.

-Бэйэ-бэйэлэригэр көмөлөсүһэргэ үөрэтии, бөлөҕүнэн үлэлиир соруктарыгар уонна быраабылаларыгар үөрэтии, саха өс хоһооннорун сөпкө өйдүүллэрин сайыннарыы.

-Оҕо тылын саппааһын сайыннарыы, тылын-өһүн, толкуйдуур дьоҕурун дириҥэтии.

**Туттуллар тэриллэр**: бөлөҕүнэн үлэҕэ карточкалар, «Букубаар, баһыыба!» презентация, фишкалар.

**Тэрээһин кэмигэр эбии матырыйаал**: фотозона, эҕэрдэ суруктар, номинацияҕа бириистэр, «Түргэн ааҕааччы» көһө сылдьар кубок.

**Бэлэмнэнии үлэтэ:** оҕолор эрдэттэн буукубалар тустарынан хоһооннору үөрэттэллэр, төбөҕө кэтэр буукуба оҥостоллор, ырыа бэлэмнэнэллэр, кылааһы киэргэтии.

**Хаамыыта:**

Үтүө күнүнэн күндү үөрэнээччилэр,төрөппүттэр, учууталлар. Балаҕан ыйын 1 күнүгэр 13 кырачаан үөрэнээччи Хоро орто оскуолатын билии-көрүү аартыгын арыйан, уһун-киэҥ суолга турунан, үөрэнэ киирбиттэрэ. Кинилэр 7 саастарын туоланнар, саҥа суумка сүгэннэр оскуола диэн дьиэҕэ, Билии дойдутугар айаҥҥа туруммуттара, Үбүлүөйдээх сыл маҥнайгы кылааһын үөрэнээччитин үрдүк аатын сүкпүттэрэ. Ол күнтэн саҕалаан, ааҕарга, суруйарга үөрэнэн иһэбит.

Онтон бүгүн номнуо буукубаарбыт кинингэтин бүтэрэн, буукубаарбытынаан арахсар күммүт үүннэ.

( ОҔОЛОР ХОҺООН ААҔЫЫЛАРА)

Киэҥ суолга сирдээбит

Кэпсиир кэрэ Буукубаар,

Ааҕа буола үөрэммит

Буукубаарбын бүтэрдим.( Уруйдаан)

Билбэтэхпин билэммин,

Билиим-көрүүм үрдээтэ.

Буукубаарбын аһаммын,

Кичэйэммин ааҕабын. ( Саргы)

Миэхэ баар буукубаар

Илиибэр субу баар.

Куруук буукуба арыаллаар

Олохпор эн сырдатаар. (Тимур)

Буукубаар эрэ наар

Ааҕарга үөрэттэ,

Үөрэхтээх буоларга

Эрдэттэн эрчийдэ. ( Вилеяна)

Суруйар буоларга

Ким миигин такайда?

Буукубаар баар эбит

Киниттэн өй ыллым. (Сарыал)

А-тан, Б-тан саҕалаан,

Буукубаары аахтыбыт,

Араас элбэх буукубаны

Дорҕоон таһааран үөрэттибит. ( Марик)

Аптаах эбит, Буукубаарбыт

Ааҕарга үөрэттэ биһигини.

Араас тылы ааҕаммыт

Хаҥаттыбыт билиибитин. ( Тима)

Дорҕоонтон буукуба таһааран,

Буукубаттан тыл оҥорон,

Аахтыбыт биһиги суругу,

Бүтэрдибит Буукубаары! ( Анжелина)

Махтаныаҕыҥ оскуолаҕа,

Махтаныаҕыҥ, учууталга,

Махтаныаҕыҥ оҕолоор,

Буукубаарга биһиги. ( Сережа)

Эн биһиэхэ биэрдиҥ билиини,

Эн биһиэхэ үүннэрдин кынаты,

Онтон биһиги аахтыбыт

Атын араас кинигэлэри. ( Егор)

Бастакы кинигэбит,

Буукубаар барахсан!

Үөрэппит өҥөҕүн,

Өрүүтүн өйдүөхпүт,

Баһыыба, баһыыба

Буукубаар барахсан! ( Алекса)

Мин А диэни билэбин

Үөһэ өттө уһуктаах

Алын өттө атахтаах,

Ортотунан туорайдаах. ( Елена)

Мин О диэни билэбин

Оҕуруо курдук төкүнүк,

Оҕурсу курдук бөкүнүк,

Уобуруччу курдук төгүрүк. ; Аян)

Мин Ж диэни билэбин

Дып-дыыгынас саҥалаах,

Хомурдуоска маарынныыр,

Аахтахха да атаҕа,

Алта буола туруоҕа. (Уруйдаан)

Мин Т диэни билэбин,

Суох-соҕотох атаҕын,

Тоһоҕолуу тирэммит,

Моҕотойдуур ураҕаһын

Туора сүгэн кэбиспит. ( Тимур:

Мин Х диэни билэбин

Харандааһы харандааска,

Хардарыта туппуттар,

Хам баайталаан кэбиспиттэр,

Х диэн буоллун диэбиттэр. ( Анжелина)

**Учуутал**

Уруһуйдуурга, суруйарга

Улахан наадалаахпын,

Быһаҕынан уһуктуургар

Бука сэрэниэх тустааххын,

Хайа, ким биллэ, туох туһунан этилиннэ?

( **Ыалдьыт Харандаас киирэр)**

-Оҕолоор, мин эһиэхэ таабырын кэһиилээх кэллим. Дьэ эрэ, толкуйдаан, таайыҥ эрэ.

Сыыһаҕа өстөөх,

Көннөрөргө аналлаах,

Пенал дьиэлээх,

Күнтэн күн улаатыахтааҕар

Куччаан иһэр баар үһү. ( сотор эрэһиинэ)

Аан дойдуга туохтааҕар да күүстээх туох баарый? ( билии)

Суруйарга, суоттурга абыраллаах тэрилбин, күнүн аайы пеналгар умнубакка эн уктаар. ( уруучука)

Икки төбөлөөх, икки төгүрүктээх, ортотунан кииннээх баар үһү. ( кыптыый)

Баһыыбаларыҥ, оҕолор, таабырыммыт барытын таайбыккытыгар. Үчүгэй үөрэхтээх үөрэнээччи буолаарыҥ, элбэх кинигэтэ ааҕаарыҥ.

**Уруок :Буукубаарбыт кинигэтин арыйыах…**

Учуутал ыйытыга

-саха алпаабытыгар хас буукуба баарый? ( 40)

-Саха тылыгар хас аһаҕас дорҕоон баарый? ( 8)

-Саха тылыгар хас хоһуласпыт бүтэй дорҕоон баарый? ( 11)

-Хас дифтонг баарый? ( 4)

-Киирии бүтэй дорҕооннор ханныктарый? ( ш,ж,ц,в,ф,з,щ)

-Икки доҕоону бэлиэтиир киирии буукубалар ханныктарый? ( е, е, ю, я)

-Дорҕооннору бэлиэтээбэт буукубалар ханныктарый ?( ь, ъ)

-Дорҕоон диэн тугуй?

-Буукуба диэн тугуй?

( **бөлөҕүнэн араарыы, 4 бөлөх)**

Сорудахтары түҥэтии, оҕолор толоруулара, эппиэттэрэ)

Бөлөх аата, хамандыыра.

**Сорудахтар**

1-фишканан үлэ. Карточкаҕа фишканан тыллары таайан суруйуу.

2-үөрэххэ аналлаах тыллары суруйуу.

3-тыллары дорҕоон састаабынан ырытыы. Бүппүт хамаанда дуоскаҕа тахсан суруйан көрдөрөр. ( олоппос, тэтэрээт, түннүк, паарта)

4-сорудах Муммут сүһүөхтэр

Күөр-чэх кы-мыс ос-куо-ла-ҕа суо-рат

Ту-йаа-ра тэл-лэй оон-ньуур кы-лаас

Биһиги букубаарбытыгар элбэх кэпсээннэри, хоһооннору аахтыбыт. Мин билигин ол кэпсээннэртэн быһа тардан ааҕыам. Ону эһиги таайыаххыт.

-Алааска атыыр үөрэ турар. Эмискэ…. ( Алааска)

-Көтөр-сүүрэр күнүс ас булунар. Оттон кини хахха сири булан олорор( хаххан)

-Омурҕаҥҥа моҕотойу сырсабын. Аҕам охсор, мин мунньабын.(Дулҕалаахха)

-Жанналаах Гоша кэпсэтэ олороллор. ( Улуу Кытай дойдута)

-Онтон кыһын кэлбит. Маҥан хаар түспүт. Сир тоҥмут.(Билсибэтэх доҕордуулар)

**Хоһооннор.** Хайа хамаанда тахсан ааҕар?

Хатыҥ.

Тоҥсоҕой

Хоту дойду туллуга

**Салгыы карточканан үлэ салҕанар.**

Бөлөхтөргө тыллар бэриллэллэр. Ол тылынан этии суруйуохтаахтар.

( кыһын, сайын, күһүн, саас)

-Биирдии өс хоһоону суруйуу.

**Бөлөх түмүгүн таһаарыы.**

Букубаарбытыгар Баһыыба, букубаар диэххэйин. Мантан ыла эһиги саҥа кинигэлэринэн үөрэнэҕит. Ол кинигэлэргит аата Төрөөбүт тыл уонна Литература ааҕыыта. Кинилэр эһиэхэ элбэх интэриэһинэй билиини биэриэхтэрэ.

-**Эҕэрдэ сурук.(** учуутал туттарар)

-Эҕэрдэ ырыа. ( оҕолор ыллыыллар)

**-Номинациялары туттарыы.**

«Бастыҥ ааҕааччы»-

«Бастыҥ хоһоонньут»-

«Бастыҥ суруксут»-

«Саамай түргэн ааҕааччы» көһө сылдьар кубок туттарыллар.

Билигин эҕэрдэ тылы биэрэбит оскуола библиотекарыгар София Еремеевнаҕа.

Эҕэрдэ тыл төрөппүттэргэ.

Манан биһиги бырааһынньыкпыт түмүктэнэр. Баҕарабыт барыгытыгар ситиһиилэри, үчүгэйдик үөрэнэн элбэх билиилээх дьон буола улаатыҥ.

-презентация көрүү

-фотозонаҕа хаартыскаҕа түһүү.